У сядзібе польскага Міністэрства юстыцыі ў Варшаве пабудуюць Музэй антысавецкай партызанкі. Экспазыцыя разьмесьціцца ў падвале міністэрства, дзе ад 1945 году дзейнічаў арышт тагачаснага Міністэрства грамадзкай бясьпекі больш вядомы як “катавальня Службы бясьпекі”. У падвале міністэрства ў пасьляваенныя гады ўтрымлівалі й катавалі герояў антысавецкага супраціву, якія й пасьля заканчэньня Другой сусьветнай вайны працягвалі змагацца за поўнае вызваленьне Польшчы ад акупантаў.